**„SVIRKŲ KRAŠTO ŽMONIŲ BENDRUOMENIŠKUMO UGDYMAS PER KŪRYBINES IR KRAŠTO TRADICIJŲ TĘSTINUMĄ UŽTIKRINANČIAS VEIKLAS“**

Projekto Nr. ŠVEN-LEADER-6B-V-10-6-2019

|  |  |
| --- | --- |
| **Projekto vykdytojo pavadinimas** | Svirkų kaimo bendruomenė „Svirkų centras" |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Kultūros savitumo išsaugojimas, tradicijų tęstinumas“ (LEADER-SAVA-4),veiklos sritis „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2019 m. gruodžio 2 d. iki 2020 m. balandžio 20 d.  |
| **Bendra vietos projekto vertė, Eur**  | 3 140,00 Eur su PVM |
| **Paramos suma, Eur** | 2 512,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 80 proc. |

Projekto tikslas – ugdyti ir stiprinti Svirkų krašto žmonių bendruomeniškumą per kūrybines, krašto tradicijų tęstinumą užtikrinančias veiklas siekiant įtraukti skirtingas socialines ir amžiaus gyventojų grupes.

Projekto uždaviniai:

 1. Suorganizuoti ir įvykdyti tradicinį krašto renginį „Rudens vakaronė“ puoselėjant krašto tradicijų tęstinumą ir sukuriant originalų spektaklį autentiška Svirkų krašto tarme apie svirkiečių gyvenimą vestuvių tematika.

 2. Suorganizuoti išvyką į spektaklį Vilniuje motyvuojant susikūrusios vietinio teatro aktorius ir ugdant jų kūrybinį potencialą bei įtraukiant naujai atvykusius krašto gyventojus, kitos kaimo bendruomenės narius bei išvykusius gyventi į kitas vietoves.

 3. Ugdyti Svirkų krašto žmonių bendruomeniškumą per edukacines veiklas įtraukiant juos į kūrybines veiklas, skatinant bendravimą ir mažinant socialinę atskirtį.

Projekto įgyvendinimo metu bus suorganizuotas tradicinis Svirkų krašto renginys „Rudens vakaronė“, kurio metu bus rodomas Svirkų centro teatro grupės sukurtas spektaklis vestuvių tematika. Spektaklio metu bus vartojama autentiška Svirkų šnekta. Spektaklio dalyviams reikalingi tautiniai kostiumai, todėl projekto lėšomis planuojama įsigyti 5 (4 moteriški ir 1 vyriškas) tautinius kostiumus būtinus spektakliams ir tradicinėms šventėms. Renginiui planuojama įsigyti maitinimo ir muzikantų paslaugas.

Vėliau sukurtas spektaklis taip pat bus rodomas Adutiškio bendruomenei „Saulėgrąža“ bei kitiems miestelio gyventojams, taip pat Strūnaičio kaimo bendruomenei „Merkūna“.

Gruodžio – sausio mėnesiai planuojama išvyka į Vilniaus mažojo teatro spektaklį „Marti“. Spektaklis pasirinktas atsižvelgiant į vietos projekto tematiką.

Vasario - kovo mėnesiais planuojamos edukacinės – kūrybinės veiklos: lokali veiklose regioninio parko direkcijos lankytojų centre ugdant bendruomeniškumą ir mažinat kaimo gyventojų socialinę atskirtį.